CELEX: 32021R0734
Language: mt
Date: 2021-05-05 00:00:00
Title: Regolament ta’ Implimentazzjoni tal-Kummissjoni (UE) 2021/734 tal-5 ta’ Mejju 2021 li jemenda r-Regolament ta’ Implimentazzjoni (UE) 2021/521 li jagħmel arranġamenti speċifiċi għall-mekkaniżmu li jagħmel l-esportazzjoni ta’ ċerti prodotti soġġetta għall-produzzjoni ta’ awtorizzazzjoni ta’ esportazzjoni

6.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 158/13
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/734
         tal-5 ta’ Mejju 2021
         li jemenda r-Regolament ta’ Implimentazzjoni (UE) 2021/521 li jagħmel arranġamenti speċifiċi għall-mekkaniżmu li jagħmel l-esportazzjoni ta’ ċerti prodotti soġġetta għall-produzzjoni ta’ awtorizzazzjoni ta’ esportazzjoni
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/479 tal-Parlament Ewropew u tal-Kunsill tal-11 ta’ Marzu 2015 dwar ir-regoli komuni għall-esportazzjoni (1), u b’mod partikolari l-Artikolu 6 tiegħu,
         Billi:
         
                     (1)
                  
                  
                     Fit-30 ta’ Jannar 2021, il-Kummissjoni adottat ir-Regolament ta’ Implimentazzjoni (UE) Nru 2021/111 (2) li jagħmel l-esportazzjoni tal-vaċċini kontra l-COVID-19 kif ukoll tas-sustanzi attivi, inklużi banek ta’ ċelloli prinċipali u ċelloli operatorji, użati għall-manifattura ta’ dawn il-vaċċini, soġġetti għall-produzzjoni ta’ awtorizzazzjoni tal-esportazzjoni, skont l-Artikolu 5 tar-Regolament (UE) 2015/479. Fi tmiem il-perjodu ta’ sitt ġimgħat wara d-data tad-dħul fis-seħħ ta’ dawk il-miżuri, il-Kummissjoni adottat ir-Regolament ta’ Implimentazzjoni (UE) 2021/442 (3) li jagħmel l-esportazzjoni tal-istess prodotti soġġetta għal awtorizzazzjoni tal-esportazzjoni sat-30 ta’ Ġunju 2021, skont l-Artikolu 6 tar-Regolament (UE) 2015/479.
                  
               
                     (2)
                  
                  
                     Fl-24 ta’ Marzu 2021, il-Kummissjoni adottat Regolament ta’ Implimentazzjoni (UE) 2021/521 (4) li jintroduċi, bħala fattur addizzjonali li jrid jitqies fil-kunsiderazzjoni ta’ awtorizzazzjoni ta’ esportazzjoni, il-ħtieġa li jittieħed kont dwar jekk din l-awtorizzazzjoni tkunx ta’ theddida fuq is-sigurtà tal-provvista tal-prodotti koperti mir-Regolament ta’ Implimentazzjoni (UE) 2021/442 fl-Unjoni. Bl-istess Regolament ta’ Implimentazzjoni, l-eżenzjoni ta’ ċerti pajjiżi destinatarji mill-kamp ta’ applikazzjoni tar-Regolament (UE) 2021/442 ġiet sospiża fuq bażi temporanja wkoll.
                  
               
                     (3)
                  
                  
                     Ir-Regolament ta’ Implimentazzjoni (UE) 2021/521 ġie adottat skont l-Artikolu 5 tar-Regolament (UE) 2015/479 u japplika għal mhux aktar minn sitt ġimgħat.
                  
               
                     (4)
                  
                  
                     Minkejja aċċellerazzjoni tal-vaċċinazzjoni madwar l-Unjoni, il-pandemija għadha gravi u għadhom jippersistu l-kundizzjonijiet deskritti fil-premessi tar-Regolament ta’ Implimentazzjoni (UE) 2021/521.
                  
               
                     (5)
                  
                  
                     Għaldaqstant jenħtieġ li l-arranġamenti speċifiċi li ġew introdotti mir-Regolament ta’ Implimentazzjoni (UE) 2021/521 jibqgħu japplikaw sat-30 ta’ Ġunju 2021.
                  
               
                     (6)
                  
                  
                     L-Iżlanda, il-Liechtenstein u n-Norveġja (l-Istati taż-ŻEE-EFTA) jipparteċipaw fis-suq intern tal-Unjoni skont il-Ftehim dwar iż-Żona Ekonomika Ewropea. Il-parti l-kbira tal-esportazzjonijiet tal-Istati taż-ŻEE-EFTA jikkonsistu f’tilqim akkwistat minn Stat Membru skont Ftehim ta’ Xiri bil-Quddiem konkluż mill-Unjoni u li jerġa’ jinbiegħ lil dawk il-pajjiżi. Abbażi tal-informazzjoni miġbura permezz tal-applikazzjoni tar-Regolament (UE) 2021/521 ma hemm l-ebda indikazzjoni li l-esportazzjonijiet qed jgħaddu mill-Istati taż-ŻEE-EFTA lejn pajjiżi oħra mhux eżentati mill-mekkaniżmu ta’ awtorizzazzjoni tal-esportazzjoni skont l-Artikolu 1(9) tar-Regolament ta’ Implimentazzjoni (UE) 2021/442. Għaldaqstant, mhuwiex neċessarju li tissokta s-sospensjoni tal-eżenzjoni minn dak il-mekkaniżmu fir-rigward tal-esportazzjonijiet lejn l-Istati ŻEE-EFTA.
                  
               
                     (7)
                  
                  
                     Għalhekk ir-Regolament ta’ Implimentazzjoni (UE) 2021/521 jenħtieġ li jiġi emendat skont dan u l-emenda tapplika minnufih.
                  
               
                     (8)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat stabbilit bl-Artikolu 3(1) tar-Regolament (UE) 2015/479,
                  
               ADOTTAT DAN IR-REGOLAMENT:
         
            Artikolu 1
            Ir-Regolament ta’ Implimentazzjoni (UE) 2021/521 huwa emendat kif ġej:
            
                        1.
                     
                     
                        Fl-Artikolu 1, it-tieni paragrafu huwa sostitwit b’dan li ġej:
                        “Madankollu, is-sospensjoni ma għandhiex tapplika għall-pajjiżi u t-territorji li ġejjin:
                        
                                    —
                                 
                                 
                                    Andorra,
                                 
                              
                                    —
                                 
                                 
                                    il-Gżejjer Faeroe,
                                 
                              
                                    —
                                 
                                 
                                    l-Iżlanda
                                 
                              
                                    —
                                 
                                 
                                    il-Liechtenstein
                                 
                              
                                    —
                                 
                                 
                                    in-Norveġja
                                 
                              
                                    —
                                 
                                 
                                    San Marino,
                                 
                              
                                    —
                                 
                                 
                                    il-Belt tal-Vatikan,
                                 
                              
                                    —
                                 
                                 
                                    il-pajjiżi u territorji ekstra-Ewropej elenkati fl-Anness II għat-Trattat dwar il-Funzjonament tal-Unjoni Ewropea,
                                 
                              
                                    —
                                 
                                 
                                    Büsingen,
                                 
                              
                                    —
                                 
                                 
                                    Helgoland,
                                 
                              
                                    —
                                 
                                 
                                    Livigno,
                                 
                              
                                    —
                                 
                                 
                                    Ceuta u Melilla.”
                                 
                              
                  
                        2.
                     
                     
                        Fl-Artikolu 3, it-tieni paragrafu huwa sostitwit b’dan li ġej:
                        “Għandu japplika sat-30 ta’ Ġunju 2021.”.
                     
                  
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-5 ta’ Mejju 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 83, 27.3.2015, p. 34.
         
            (2)  Ir-Regolament ta’ Implimentazzjoni tal-Kummissjoni (UE) 2021/111 tad-29 ta’ Jannar 2021 li jagħmel l-esportazzjoni ta’ ċerti prodotti soġġetta għall-produzzjoni ta’ awtorizzazzjoni tal-esportazzjoni (ĠU L 31 I, 30.1.2021, p. 1).
         
            (3)  Ir-Regolament ta’ Implimentazzjoni tal-Kummissjoni (UE) 2021/442 tal-11 ta’ Marzu 2021 li jagħmel l-esportazzjoni ta’ ċerti prodotti soġġetta għall-produzzjoni ta’ awtorizzazzjoni tal-esportazzjoni (ĠU L 85, 12.3.2021, p. 190).
         
            (4)  Ir-Regolament ta’ Implimentazzjoni tal-Kummissjoni (UE) 2021/521 tal-24 ta’ Marzu 2021 li jagħmel arranġamenti speċifiċi għall-mekkaniżmu li jagħmel l-esportazzjoni ta’ ċerti prodotti soġġetta għall-produzzjoni ta’ awtorizzazzjoni ta’ esportazzjoni (ĠU L 104, 25.3.2021, p. 52).